ОСНОВНА ШКОЛА „ДЕСПОТ СТЕФАН ЛАЗАРЕВИЋ“

МОМЕ ДИМИЋА БР.2

ЗВЕЗДАРА, БЕОГРАД

**ИЗВЕШТАЈ О САМОВРЕДНОВАЊУ КВАЛИТЕТА РАДА ЗА ОБЛАСТ „НАСТАВА И УЧЕЊЕ“**

Београд, септембар 2025.

1. **УВОДНИ ДЕО**

Модерна, савремено конципирана школа која нуди квалитетан програм, негује правичност, атмосферу толеранције и конструктивне комуникације, која је у стању да одговори потребама времена и која прати научно-технолошка достигнућа. Школа у којој се учи како да се учи, ради, штеди, креира, тимски ствара, демократски општи, савлађују препреке, уважавају националне, верске и социјалне различитости, у којој се развијају одговорност, иницијативност, поштење, интернационализам, али и родољубље, развија еколошка свест и подстиче радозналост. Школа која ствара окружење које пружа пуну подршку процесима учења и подучавања, у коме ће коришћење информационо-комуникационе технологије (ICT) бити свакодневна пракса и која припрема ученике за учење током целог живота, изазове константног мењања, развоја технологије и економске , културне и политичке међузависности света која се стално повећава. Кроз повезивање са научним установама, културним институцијама и школама у земљи и иностранству, размењивање добре праксе, развијање сарадње и реализација заједничких пројеката унапређење рада школе.

Посебан акценат се ставља на професионални развој наставног кадра, осавремењивање наставног процеса и повећање постигнућа ученика.

***КРАТКИ ИСТОРИЈАТ ШКОЛЕ***

Почетком двадесетог века, код данашњег Вуковог споменика граничиле су се београдска, мокролушка и миријевска општина, а Миријево, постојећи вековима пре тога, је најстарије насеље на Звездари. Дуга је и традиција школства у Миријеву, у којем је прва школа отворена давне 1833. године.

Тачно век и по након тога, 1983. године, у новом, модерном и великом насељу отворена је нова школа која је добила име „Родољуб Чолаковић“. Школа је изграђена у три фазе, део зграде за млађе ученике, за старије ученике и фискултурна сала. Површина школске зграде је 7540м2 , а површина дворишта 1,08hа.

Насеље се развија, број ученика у школи се повећава и у једном периоду броји 2400 ученика, те је била једна од највећих у земљи.

Школа од самих почетака има добре просторне услове за одвијање наставе у две смене и кабинетски рад у предметној настави као и за спортске активности. Ученици постижу запажене резултате на такмичењима на свим нивоима.и изванредне резултате у спорту.

На предлог Наставничког већа, 1992. године покренута је иницијатива за промену назива школе. Скупштина општине Звездара је почетком 1993. године донела одлуку којом се мења назив школе у Деспот Стефан Лазаревић. За обележавање Дана школе изабран је датум 12. мај, јер је тада сестрић деспота Стефана Лазаревића, Балша Баошић поклонио највећи део Зете, велики део црногорског приморја и припojио деспотовини што је омогућило Србији излазак на море.

Растом насеља повећавао се број ученика, радило се у три смене до 1994. год. када је трећина ученика прешла у ново саграђену школу ОШ „Павле Савић“. Број ђака се стабилизовао на око хиљаду. Радом у мирнијој атмосфери, у једној смени за старије, а двосменски за млађе разреде створени су повољнији услови за ваннаставне активности.

Одлуком Владе Републике Србије, због рационализације мреже школа у Србији, ученици и део наставног кадра Основне школе „Вукица Митровић“ припојени су школи 2002. године.

 Школа је почела са радом у септембру 1983.године у просторијама ОШ ''Вукица Митровић'', а 16. октобра у данашњим просторијама .

Школа данас броји око 1750 ученика, 61 одељење, 8 одељења продуженог боравка одобрена од стране Министарства просвете, науке и технолошког развоја и 1 одељење боравка другог разреда које финансира Град Београд и запослених радника 125 .

1. **ФОРМИРАЊЕ ТИМА**

На почетку школске године 2024/25.године формиран је Тим за самовредновање квалитета рада.

Тим је током године одржао неколико састанака на којима се договарао и размењивао информације.

Тим су чинили следећи чланови:

1. Мирјана Лалић-помоћник директора-координатор тима
2. Нада Слимак-наст.технике и технологије
3. Александра Димитријевић-наст.српског језика
4. Сања Дачевић-наст.информатике и рачунарства
5. Златко Пробојчевић-наст.информатике и рачунарства
6. Марија Недељковић-педагог

**ИЗБОР КЉУЧНЕ ОБЛАСТИ, ДОКУМЕНТАЦИЈА**

На првом састанку тима за самовредновање одлучено је да предмет вредновања буду **Кључна области квалитета**: ***Настава и учење***.

Тим за самовредновање је најпре сагледао своје активности за унапређење тимског рада и комуникације међу члановима тима, реализацију својих задатака, као и могућности да процењује квалитет свога рада и рада школе, одреди јаке и слабе стране, као и значај резултата истраживања у будућем развоју школе.

У оквиру област квалитета*:* ***Настава и учење*** вредновали смо следеће показатеље које смо сами изабрали анализом Правилника и стања у установи.

* *Планирање и припремање наставе,*
* *Дидактичко-методичка решења на часу,*
* *Подстицање ученика и стицање знања на часу,*
* *Корелација и примена знања,*
* *Рационализација и организација часа,*
* *Праћење напредовања ученика*

Када је у питању област квалитета ***Настава и учење***, истраживачки рад на сакупљању потребних информација, тј. анкета о ставовима наставника о наставном процесу, планирању и припремању и праћењу напредовања ученика спроведен је у новембру 2024. Анкетирање наставника је извршено путем упитника који се састоји из 33 тврдње. Испитаници су се изјашњавали тако што су заокруживали степен у ком се слажу са датом тврдњом, од 1 до 5, односно од „у потпуности се не слажем“ до „ у потпуности се слажем“. Упитник садржи и 2 питања отвореног типа.

Анкету је попунило 63 наставника који раде у школи, од укупно 102, што чини 64,26% наставника.

У анкети је учествовало 220 ученика 6, 7. и 8. разреда, по десеторо из сваког одељења.

 Након извршене обраде прикупљених података, тим се позабавио анализом нивоа квалитета рада школе у датим областима. Утврђене су јаке и слабе стране, а затим је анализиран њихов однос. Вршено је поређење тренутног стања са нивоима остварености 4 и 2 чији су детаљи описани у приручнику. На основу свега донесени су закључци.

**Ниво 4** представља најпожељнију ситуацију, коју школа тежи да достигне или да одржи. Доминирају јаке стране а евентуални ситни недостаци не утичу на квалитет рада.

**Ниво 3** карактерише више јаких него слабих страна, али постојеће слабости умањују укупан квалитет рада школе и потребно их је уклањати.

**Ниво 2** одржава присутност појединих јаких страна, али преовлађују слабе стране које значајно умањују квалитет рада. Овакво стање захтева предузимање одређених акција ради отклањања уочених слабости.

**Ниво 1** указује на преовладавање слабих страна које угрожавају напредовање и развој ученика. Неопходна је хитна акција и стручне помоћ за отклањање недостатака.

 **ПРИКАЗ МЕТОДА КОЈЕ СУ КОРИШЋЕНЕ У ПРИКУПЉАЊУ ПОДАТАКА**

У оквиру сваког подручја вредновања сагледавани су показатељи применом одговарајућих техника и инструмената, а докази су прикупљени на различите начине: анкетирањем, интервјуисањем, скалирањем и анализирањем документације.

            *Избор техника и инструмената за спровођење самовредновања*

|  |  |
| --- | --- |
| **Технике** | **Инструменти** |
| 1. Анкетирање | Упитник за наставнике предметне и разредне наставе; упитник ученике VI,VII и VIII разреда  |
| 2. Посматрање | Чек листе |
| 3. Интервјуисање | Индивидуални разговори |
| 4. Анализирање документације  (Годишњи план рада школе, Извештај о реализацији полугодишњег плана рада школе за школску 2024/25, Развојни план рада школе, протоколи за посматрање часова, припреме наставника за часове, анализе оперативних и глобалних планова рада...) |  Чек листе |

  **ПРИКАЗ ИНСТРУМЕНАТА КОЈИ СУ КОРИШЋЕНИ У ПРИКУПЉАЊУ ПОДАТАКА**

  У оквиру евалуације **Кључне области квалитета 2** – ***Настава и учење***, предвиђено је да се током првог полугодишта школске 2024/25.године спроведе анкета на наставнике предметне и разредне наставе.

**1**. **Упитник за наставнике предметне и разредне наставе (прилог 1)**

**Резултати попуњених упитника за наставнике**

|  |  |  |  |  |  |
| --- | --- | --- | --- | --- | --- |
|   **Тврдња** | **У потпуности се не слажем** | **Не слажем се** | **Делимично се слажем** | **Слажем се**  | **У потпуности се слажем** |
| 1. Сарађујем са колегама из стручног већа при планирању. |  / | (4.17%) | (8.33%) | (14.58%) | (72.92%) |
| 2. У мојим плановима предвиђени су различити облици рада са ученицима. |  / |  / | (10.42%) | (29.17%) | (60.42%) |
| 3. У мојим плановима предвиђене су различите методе рада са ученицима. |  / |  / | (20.83%) | (27.08%) |  (52.08%) |
| 4. Писмене провере су временски усаглашене са проверама из других предмета. |  / |  / |  (18.75%) |  (29.17%) | (52.08%) |
| 5. Редовно се припремам за свој час. |  / |  / | (10.42%) | (33.33%) | (56.25%) |
| 6. Добре припреме размењујем са колегама. |  (2.08%) |  / | (22.92%) | (37.50%) |  (37.50%) |
| 7. За припрему користим интернет и друге изворе. |  / |  / |  (8.33%) |  (41.67%) | (50%) |
| 8. При припремању узимам у обзир разлику ученика у знању, напредовању и искуству. |  / |  / | (8.33%) | (41.67%) |  (50%) |
| 9. Припремам задатке за рад различите тежине. |  / |  / | (4.17%) | (50%) | (45.83%) |
| 10. Планирам коришћење различитих наставних средстава. |  / |  / | (2.08%) |  (58.33%) |  (39.58%) |
| 11. Често користим све могућности савремених наставних средстава и дидактичких медија. |  (2.08%) |  / | (20.83%) | (35.42%) | (41.67%) |
| 12. Припремам наставни материјал потребан ученицима за рад у сарадњи са њима. |  (2.08%) |  (4.17%) | (41.67%) |  (31.25%) | (20.83%) |
| 13. По реализованим часовима бележим запажања и допуне и користим их у следећем припремању. |  / |  / | (35.42%) | (54.17%) | (10.42%) |
| 14. Јасно истичем циљеве часа. |  / |  (2.08%) | (6.25%) | (52.08%) | (39.58%) |
| 15. Проверавам да ли су постигнути циљеви часа. |  / |  / | (10.42%) | (52.08%) | (37.50%) |
| 16. Ученици имају право да изнесу своје мишљење у вези са начином и садржајем рада и градива. |  / |  / | (6.25%) | (45.83%) |  (47.92%) |
| 17. Уважавам мишљење ученика. |  / |  / | (8.33%) | (39.58%) | (47.92%) |
| 18. Динамику рада прилагођавам могућностима ученика. |  / |  / | (4.17%) | (41.67%) | (54.17%) |
| 19. Бирам методе и облике рада који подстичу радозналост и интересовање ученика. |  / |  / | (4.17%) |  (41.67%) | (54.17%) |
| 20.Настојим да дајем примере који су занимљиви и повезани са животом и искуством ученика. |  / |  / | (4.17%) |  (45.83%) |  (50%) |
| 21. Подстичем ученике да постављају питања и дискутују. |  / |  / | (4.17%) |  (45.83%) |  (50%) |
| 22. Редовно похваљујем напредак ученика. |  / |  (2.08%) |  (8.33%) | (29.17%) |  (60.42%) |
| 23. Упућујем и подстичем ученике на коришћење уџбеника и додатне литературе. |  / |  / | (6.25%) |  (47.92%) |  (45.83%) |
| 24. Учим ученике да разликују битно од небитног. |  / |  (2.08%) |  (8.33%) | (43.75%) | (47.92%) |
| 25. Проверавам да ли ученици препознају примену наученог. |  / |  / | (6.25%) | (39.58%) |  (54.17%) |
| 26. Оцењујем у складу са Правилником о оцењивању ученика у основној школи. |  / |  / | (6.25%) | (39.58%) | (54.17%) |
| 27. Упознат/а сам са циљевима и сврхом формативног оцењивања. |  / |  / | (8.33%) | (39.58%) | (52.08%) |
| 28. Редовно бележим податке о напредовању ученика. |  / |  / | (8.33%) | (56.26%) | (35.42%) |
| 29. Редовно обавештавам ученике о њиховом раду и напредовању. |  / |  / | (6.25%) |  (50%) |  (43.75%) |
| 30. Родитеље благовремено обавештавам о раду, успеху и понашању ученика. |  / |  / | (10.42%) |  (52.08%) | (37.50%) |
| 31. Подстичем и учим ученике како да сами процене свој рад и напредак. |  / |  / | (10.42%) | (52.08%) | (37.50%) |
| 32. При вредновању знања питам ученике за мишљење. |  / |  (2.08%) | (20.83%) | (45.83%) |  (31.25%) |
| 33. Развио/ла сам методе и технике за праћење рада и напретка ученика. |  / |  / | (20.83%) | (50%) | (29.17%) |

Упитник за наставнике је садржао и два питања отвореног типа. Испитаници нису показали претерану спремност да поделе своје мишљење са носиоцима анкете, јер у највећем броју случајева нису дали одговоре на питања отвореног типа (35 испитаника, осносно **53,84%** није дало одговор:

На питање „***Шта вам недостаје у наставном раду?***“- 11 испитаника или **17%** је одговарало да им у раду недостаје следеће:

* исправан рачунар, монитор, кабинет, штампач, папир за копирање, као и савременија наставна средства.
* Са друге стране, сматрано је и да недостаје више разумевања од Министарства просвете, да су одељења прекобројна те да се наставници не могу довољно посветити свим ученицима.
* Истакнуто је и да недостаје више времена за вежбање појединих наставних садржаја али и боља дисциплина.

 На питање „***Да ли постоји одређена област, подручје рада (ако постоји наведите која), где бисте волели да добијете више знања и информација са циљем унапређења вашег рада?“-*** наставници су истакли следеће области:

* Рад са ученицима који показују непожељне облике понашања,
* Начини решавања конфликтних ситуација и инцидената на часовима,
* Рад са децом са тешкоћама у развоју,
* Рад одељењских старешина са одељењем (наглашена потреба).

**2) Упитник о безбедности ученика у школском окружењу (прилог 2)**

У анкети је учествовало 220 ученика 6, 7. и 8. разреда, по десеторо из сваког одељења.

**УПИТНИК ЗА УЧЕНИКЕ**

**Укупан број испитаника**: 220

**1. Пол:** а) мушки - 97 (44%) б) женски – 123 (56%)

**2. Разред:**

 б) шести разред - 70 (31,81)

 ц) седми разред - 70 (31,81)

 д) осми разред – 80 (36,38)

|  |  |
| --- | --- |
| **Тврдња** | **Степен слагања** |
| У потпуности се не слажем | Не слажем се | Делимично се слажем | Слажем се  | У потпуности се слажем |
| 1. У школи се осећам сигурно и безбедно. |  (2.30%) | (4%) | (23%) | **(45%)** | (**25%)** |
| 2. Знам коме да се обратим ако је моја безбедност у школи угрожена. |  (2.30%) | (3%) | (13%) | **(27%)** | **(55%)** |
| 3. Када имам проблем око учења могу да добијем савете како да их превазиђем. | (6%) | (15% | (18%) | **(31%)** | **(22%)** |
| 4. У школи се негују сараднички односи. | (5%) | (11%) | (28%) | **(32%)** | (**23**%) |
| 5. У школи нас подстичу да бринемо о другима. | (4%) | (6%) | (22%) | (**28%**) | **(40%)** |
| 6. У школи нас наводе на поштовање различитости. | (3%) | (7%) | (20%) | **(31%)** | **(42%)** |
| 7. У школи се редовно похваљују позитивни поступци и успех ученика. | (8%) | (6%) | (18%) | **(32%)** | **(36%)** |
| 8. У школи нас кроз разговоре информишу о могућностима наставка школовања или запослења. | (4%) | (10%) | (23%) | **(35%)** | **(28%)** |

4. Укључен/а сам у рад бар једне организације у школи?

 а) Да (37%) б) Не (**63%**)

5. Упознат/а сам са Ученичким организацијама које постоје у мојој школи?

 а) Да (**57%**) б) Не (43%)

6. Упознат/а сам са секцијама које постоје у мојој школи?

 а) Да (**68%**) б) Не / ц) Делимично (32%)

7. Укључен/а сам у бар једну ваннаставну активност?

 а) Да (**59%**) б) Не 1 (10%) ц) Да, у више њих (31%)

**Анализа резултата упитника**

У анкети је учествовало 220 ученика 6,7. и 8. разреда, 44% мушког и 56% женског пола. Бирани су методом случајног узорка. По 32% похађа 6. и 7. разред док је из 8. разреда 36% ученика. Што се успеха тиче, 72% испитаника има одличан успех, 25% врло добар а 3% добар успех. Нису заступљени ученици довољног и недовољног успеха.

**70%** ученика се изјашњава да се углавном и потпуно слаже са тврдњом да се у школи осећају сигурно и да знају коме би се обратили у случају када би њихова безбедност била угрожена.

Што се тиче учења, **53%** ученика се углавном и потпуно слаже са тврдњом да у школи има коме да се обрати за проблеме са учењем, делимично се слаже 18% док се 21% не слаже са том тврдњом.

**55%** ученика се углавном и у потпуности слаже са тврдњом да се у школи негују сараднички односи, делимично 28% док се 11% не слаже са том тврдњом.

**68%** ученика се углавном и у потпуности слаже са тврдњом да школа подстиче бригу о другима, са тим се делимично слаже 22%, док 10% ученика не верује да је то тако.

**Чак 73% ученика се слаже са тврдњом да их у школи наводе на поштовање различитости**, 22% се делимично слаже са том тврдњом, а 10% се не слаже са том чињеницом.

 **68%** ученика сматра да се у школи редовно похваљују позитивни поступци и успех ученика, 18% се делимично слаже са том тврдњом, док 14% не слаже са том тврдњом.

**63%** ученика се углавном и у потпуности слаже са тврдњом да се у школи кроз разговоре информишу о могућностима наставка школовања или запослења, 23% је делимично уверено док се 14% не слаже са том тврдњом.

**63%** ученика није укључено у рад ни једне организације у школи.

**57**% је упознато са *Ученичким организацијама* које постоје у школи. **43%** се негативно изјаснило по овом питању.

**68**% је упознато са секцијама које постоје у школи, док је делимично упознато **32**%.

Само 10% испитаника није укључено ни у једну ваннаставну активност, док је 59% укључено у једну а 31% у више ваннастаавних активности.

Што се тиче питања “*Волео/ла бих да моја школа има*” – ученици су у највећем броју случајева одговарали да су то: тоалет папир и убрус,сапун, базен, интернет, боља продавница са здравом храном.

На тврдњу “*Сматрам да нам у школи недостаје следеће*:…” највећи број ученика је одговорио да су то равноправност, ангажовање наставника, обезбеђење, позитивнија енергија наставника.

**ОБЛАСТ КВАЛИТЕТА: НАСТАВА И УЧЕЊЕ**

Период вредновања кључне области : Октобар 2024 - Јун 2025.

Приказ метода које су коришћење у прикупљању података

***Избор метода и техника за спровођење самовредновања у области квалитета „Настава и учење“***

|  |  |
| --- | --- |
| **Технике**  | **Инструменти**  |
| 1. Анкетирање  | Упитник за наставнике предметне и разредне наставе |
| 2. Посматрање | Чек листе, Образац за посматрање и вредновање школског часа, Протокол праћења реализације наставног часа |
| 3. Интервуисање  | Индивидуални и групни разговори, разговори на састанцима стручних већа за области предмета |
| 4. Анализа документације | Глобални и оперативни планови рада наставника, припреме наставника, педагошке свеске, записници са састанака стручних већа, белешке о раду, дневници васпитно-образовног рада |

За потребе самовредновања области „Настава и учење“израђен је посебан упитник за наставнике. Упитник је направљен у складу са *Правилником о стандардима квалитета рада установе*, Приручником за самовредновање и вредновање рада школа и прилагођен је објективним условима и стањем у нашој школи. Упитник се састојао из 33 тврдње које покривају следеће показатеље***: планирање и припремање наставе, комуникација и сарадња са ученицима, подстицање ученика на учење и рад, корелација и примена знања, дидактичко-методичка решења на часу, праћење напредовања ученика и обавештавање о напредовању.*** Испитаници су се изјашњавали тако што су заокруживали степен у ком се слажу са датом тврдњом, од 1 до 5, односно од „у потпуности се не слажем“ до „ у потпуности се слажем“.

Анкету је попунило 63 наставника који раде у школи, од укупно 102, што чини 64,26% наставника.

У овом подручју вредновања сагледани су следећи показатељи:

* ***Планирање и припремање наставе,***
* ***Дидактичко-методичка решења на часу,***
* ***Подстицање ученика и стицање знања на часу,***
* ***Корелација и примена знања,***
* ***Рационализација и организација часа,***
* ***Праћење напредовања ученика.***

***Планирање и припремање наставе***

На основу анализе документације тим за самовредновање закључује да:

* Сви наставници имају Годишње и месечне планове које редовно израђују, а који су у складу са важећим Планом и Програмом. Планови садрже потребне податке и разрађена дидактичко методичка решења на часу (тип часа, облик и методе рада, наставна средства).
* Корелација у плановима је присутна и доводи се у везу са другим предметима. Прецизније навођење садржаја сродних предмета **није** наведено. Такође, у оперативним плановима **није** наведена унутарпредметна корелација.
* Наставници раде процену остварености планова, корекцију и самоевалуацију плана. Процене су, код једне групе наставника део оперативних планова, док већина води индивидуалне белешке и на основу тога даље планирају.
* Наставници се редовно припремају за час. Приликом посетe часовима, припреме за рад наставника су биле јасне и конкретне.
* Уважавају се потребе ученика са тешкоћама у развоју. На већем броју часова се припрема материјал за рад и посвећује се пажња наставника ученику на часу. Кроз технику анкетирања и упитника за наставнике, један део питања обухвата планирање и припремање наставе. Анализом одговора од стране анкетираних наставника добијени су следећи подаци:
* На тврдњу „*Сарађујем са колегама из стручног већа при планирању“,* **72,92%** се у потпуно слаже са датом тврдњом, свега 2 наставника или **4.17%** је истакло да се не слаже са тим,
* Чак **90%** испитаних се углавном и у потпуности слаже са тврдњом да у својим плановима предвиђа различите облике рада са ученицима. Нешто је слабији проценат слагања са сличном тврдњом када су у питању различите методе рада са ученицима. Наиме, само **52.08**% наставника истиче да користи различите методе рада са ученицима на часу,
* **81.25%** испитаних тврди да су писмене провере временски усаглашене са проверама из других предмета, док се **18.75%** делимично слаже са том тврдњом,
* На тврдњу „*Редовно се припремам за свој час“* **56.25%,** односно 27 наставника се у потпуности слаже са тврдњом, 33.33% се слаже са тим, док је 5 наставника (10.42%) изнело да се делимично слаже са тим,
* „*Добре припреме размењујем са колегама*“- 36 наставника истиче да се слаже са тим. Свега 1 наставник је изнео неслагање са тврдом, док се 11 наставника делимично слаже са тим,
* Испитаници у великом проценту за припрему користе интернет и друге изворе **(91%),**
* Када је у питању поштовање и уважавање индивидуалних разлика међу ученицима, **91.67%** испитаних се углавном и у потпуности слаже са тврдњом да при припремању узимају у обзир разлику ученика у знању, напредовању и искуству, док **95%** припрема задатке за рад различите тежине,
* Такође, највећи број наставника, њих 47, који су учествовали у анкетирању истиче да планира коришћење различитих наставних средстава,
* На тврдњу „*По реализованим часовима бележим запажања и допуне и користим их у следећем припремању*“мишљења наставника су подељена. 17 наставника се делимично слаже са датом тврдњом, 26 наставнике се слаже, док је 5 наставника истакло да се у потпуности слажу са изнетом тврдњом.

На основу свих прикупљених доказа сматрамо да показатељ ***Планирање и припремање наставе*** у највећој мери остварен и да заслужује ниво остварености – ***ниво 3.***

Проучена документација и стање у пракси показује да сви наставници имају Годишњи и оперативни план рада за свој предмет, сачињен у складу са прописаним планом и програмом и уз сарадњу са осталим члановима одељењског/стручног већа. Међусобна сарадња се огледа у заједничком усклађивању тема и уз потребну корелацију међу предметима. Ипак, прецизније навођење садржаја сродних предмета **није** наведено, а у оперативним плановима **није** наведена унутарпредметна корелација.

Тимским радом је обезбеђена усклађеност периодичних провера знања.

Наставници се редовно припремају за час, размењују знања, идеје, мишљења, поштујући принципе систематичности, поступности и спремни су да када год могу обогате свој наставни час додатним садржајима, уз планску разраду метода и облика рада на часу. Припремање за час је засновано на уважавању различитости код ученика у погледу њиховог знања, искуства и способности, укључујући и ученике са тешкоћама у развоју. За припремање наставници користе стручну литературу, интернет и друге изворе.

Генерално, у овом подручју на основу свих показатеља и расположиве документације, али и идеала којем треба тежити, треба истаћи мере за унапређење овог сегмента наставног рада.

***Предлози*** за побољшање и унапређивање квалитета рада у сегменту **Планирања и припремања** су:

* **Радити даље на унапређивању сарадње међу колегама из различитих стручних већа и сарадњу темељити на даљој размени идеја, мишљења, предлога у раду, дидактичко-методичких решења, припрема за час,**
* **Повезивати наставнике из различитих стручних већа или у оквиру својих стручних већа за области предмета, да заједнички планирају и реализују сродне наставне теме/јединице или да осмисле сопствену тему у којој ће повезати своје предмете,**
* **Уврстити у планове и припреме унутарпредметну корелацију.**

***Дидактичко-методичка решења на часу***

На основу анализе документације, тим за самовредновање констатује:

- Наставници у припремама за час наводе све потребне дидактичко-методичке елементе (циљ часа, исходе, временску артикулацију, методе и облике рада, наставна средства…) и придржавају се тога. Циљ часа се јасно истиче, како усменим саопштењем тако и записом на табли. Истицање циља часа праћено је упутствима и објашњењима која су ученицима јасна. Такође, води се рачуна о садржини, обиму и значају нових информација и појмова. Инструкције наставника су прецизна и недвосмислена. У прилог томе говоре и проценат одговора од стране наставника да **91.66%** испитаних јасно истиче циљеве часа, док **89.58%** проверава да ли су истакнути циљеви часа и постигнути.

- Када је у питању избор метода и облика рада, већина наставника користи различите методе и облике рада у зависности од наставних садржаја, типа часа и циља који жели да се постигне. Методе би могле бити разноврсније и ефикасније и ослањати се на захтеве савремене наставе и наставног рада. На тврдњу „*Бирам методе и облике рада који подстичу радозналост и интересовање ученика“*, највећи број наставника, њих 46 се слаже са изнетом твдрњом. У наставном раду поштује се принцип поступности и систематичности у раду.

- На тврдњу „*Често користим све могућности савремених наставних средстава и дидактичких медија*“, највећи проценат наставника , њих 77% се слаже са тим. 20.83% има подељено мишљење, односно делимично се слаже. 1 наставник се не слаже са тврдњом. Наставници у складу са природом садржаја наставне јединице и у зависности од циља часа, планирају и користе расположива наставна средства. У већини случајева та употреба је адекватна и правовремена. Када год има прилике за то, у раду се често користе презентације које пружају ученицима богатство садржаја и информација. Већина наставника користи и упућује ученике на коришћење уџбеника. Пожељно је пружати и већи значај томе, посебно о начину и могућностима употребе уџбеника у циљу учења.

Анализом стања у пракси и *Правилника о стандардима квалитета рада установе,* може да се истакне да је стандард **2.1. Наставник примењује одговарајућа дидактичко-методичка решења на часу**-доста добро остварен и присутан у свакодневном наставном раду, те му дајемо ниво остварености – ***ниво* 3.**

Наставници у припремама за час наводе све потребне дидактичко-методичке елементе и придржавају се тога. Циљ часа се јасно истиче, како усменим саопштењем тако и записом на табли. Води се рачуна о садржини, обиму и значају нових информација и појмова. Инструкције наставника су добро осмишљене, прецизно формулисане и недвосмислене.

Што се тиче избора метода и облика рада, већина наставника користи различите методе и облике рада у зависности од наставних садржаја, типа часа и циља. Наставници методе и облике рада бирају тако да подстакну радозналост и интересовање ученика. С друге стране, иако се у наставном раду већ користе различите методе било би пожељно да оне буду разноврсније и да се више ослањају на захтеве савремене наставе и наставног рада.

Наставници углавном користе савремена наставна средстава и дидактичке медије. У раду се често користе презентације које пружају ученицима богатство садржаја и информација. Већина наставника користи и упућује ученике на коришћење уџбеника. Том сегменту би требало пружати и већи значај, посебно када говоримо о начину и могућностима употребе уџбеника у циљу учења.

Дакле, и**а**ко овај показатељ има више јаких него слабих страна, методика је ипак изузетно значајна за квалитет наставног рада, те смо због тога и сматрали да је **ниво остварености – 3** адекватна оцена. **Предлози** за унапређење квалитета наставног рада у сегменту су***:***

* **Разноврсност метода и техника рада са ученицима на часу,**
* **Укључивање ученика у планирање наставног рада на часовима,**
* **Примена интерактивних метода и облика рада и метода активне наставе/учења,**
* **Похађање семинара/обуке које покривају тематику употребе интерактивних метода и техника рада у наставном раду и интердисциплинарног приступа/планирања.**

***Подстицање ученика и стицање знања на часу***

Анкетом за наставнике предвиђена су питања везана за подстицање ученика на часу и стицања знања као веома важног показатеља у наставном раду. Мишљења наставника на тврдње везане за поменуте показатеље су следећа:

* „*Ученици имају право да изнесу своје мишљење у вези са начином и садржајем рада и градива*“- највећи број наставника се слаже са датом тврдњом, **47.92%** је изнело мишљење у највећем степену слагања са тврдњом,
* Према добијеним подацима, наставници такође, у највећем проценту поред тога што пружају ученицима право да изнесу мишљење, мишљење ученика и уважавају. **87.50%** је изнело слагање са датом тврдњом,
* На тврдњу „*Динамику рада прилагођавам могућностима ученика*“-46 наставника од укупно 48 колико је попунило упитник,износи степен слагања са том тврдњом, док се 2 наставника делимично слажу са датом тврдњом,
* Према мишљењу највећег броја наставника (**95,83**%) ученици се на часовима подстичу да постављају питања и дискутују, а наставници такође кроз различите методе у раду подстичу њихову радозналост и интересовање.

Коришћењем и других техника поред анкретирања, односно техника посматрања и интервјуисања, код показатеља ***Подстицање ученика и стицање знања на часу,*** тим за самовредновање дошао је до следећих закључака:

* Ученицима је од стране наставника дата слобода и могућност да питају, коментаришу у вези са предметом, износе своја мишљења и идеје. Њихова активност и рад на часу су показатељ да су разумели предмет учења.
* Педагошка клима на наставним часовима је на задовољавајућем нивоу. Доминира демократски однос уважавања наставника и ученика. Присутно је разумевање и поштовање према ученицима.
* Наставници у раду користе повратну информацију и на тај начин помажу ученицима да реше задатак и унапреде учење. Прилагођава се **темпо** и **динамика** рада ученицима и њиховим различитим потребама. С друге стране, примећено је да се **захтеви** у мањој мери прилагођавају различитим могућностима ученика.

На основу резултата анкете и технике посматрања и интервјуисања, показатељ ***Подстицање ученика и стицање знања на часу,*** одговара нивоу остварености – ***ниво 3***.

Наставници подржавају постојећа ученичка интересовања и подстичу развој нових. Користе разноврсне методе којима подстичу радозналост, пажњу и развој критичког мишљења. Ученици се подстичу на самостално коришћење различитих извора знања.Често се користе похвале и награде и истичу позитивни примери понашања и постигнућа ученика. Ипак, за разлику од **темпа** и **динамике** рада који се прилагођавају ученицима и њиховим различитим потребама, сматрамо да би требало и захтеве у већој мери ускладити са индивидуалним карактеристикама ученика.

На основу свега предоченог, а са циљем да сам показатељ буде на квалитетнијем нивоу, ***предлажемо кораке*** за даљи рад на унапређивању:

* **Користити различите начине за мотивисање ученика на почетку и у току наставног часа,**
* **У већој мери прилагођавати захтеве могућностима ученика,**
* **Више времена посветити васпитно-образовним потребама ученика,**
* **Приликом вредновања знања ученика узимати у обзир више елемената:** *квалитет и квантитет знања, интересовање ученика за изучавање предмета, субјективне могућности ученика, услове у којима је резултат постигнут, повезаност теорије и праксе, практичну примену стечених знања.*

***Корелација и примена знања***

Увидом у месечне планове наставника, дошли смо до следећих запажања:

* Код највећег броја наставника предвиђена је корелација наставног градива са садржајем других наставних предмета.
* Изостаје унутарпредметна корелација у плановима.
* На наставним часовима, присутно је повезивање градива са претходно наученим градивом али у мањој мери са градивом других предмета.
* У раду са ученицима користе се и примери из свакодневног живота. **Постоји реална потреба за функционалним знањима и практичним примерима**. На појединим наставним предметима (биологија, хемија, географија, историја, свет око нас, природа и друштво), наставни садржаји се обогаћују и ученицима се пружају различите могућности да путем разноврсних метода, облика рада, кроз употребу разних дидактичких медија и наставних средстава, захваљујући и опремљености појединих кабинета, стичу функционална знања.

На основу **анализе резултата упитника** наставници су на тврдњу „*Настојим да дајем примере који су занимљиви и повезани са животом и искуством ученика“,* дали следећа мишљења: **50%** наставника се у потпуности слаже са датом тврдњом, **45.83**% се слаже , док се свега 4.17% делимично слаже са тим. На тврдњу „*Учим ученике да разликују битно од небитног“,* највећи проценат наставника (**91%**) је изнело степен слагања са датом тврдњом, 4 наставника су подељеног мишљења и делимично се слажу са тим, док се 1 наставник не слаже са изнетом тврдњом да то примењује у својој пракси. На тврдњу „*Проверавам да ли ученици препознају примену наученог“*, **93,75**% наставника се слаже са изнетом тврдњом, док се 6.25% наставника делимично слаже са тим.

На основу документације и резултата упитника, тим за самовредновање сматра да показатељ ***Корелација и примена знања*** испуњава ниво остварености – ***ниво 3.***

Наставници углавном дају примере који су занимљиви и повезани са искуством ученика, уче ученике да разликују битно од небитног и проверавају да ли ученици препознају примену наученог. Ученици се оспобљавају да стечена школска знања примењују у свакодневном животу. На наставним часовима је присутно повезивање градива са претходно наученим градивом.

С друге стране, изостаје унутарпредметна корелација у плановима, а у мањој мери је присутно повезивање градива са градивом других предмета. Недостатак праксе тимског рада отежава међупредметну корелацију.

Функционални задаци су, поред образовних и васпитних, присутни у припремама наставника и они се у већој мери остварују. На појединим наставним предметима је примећено да се наставни садржаји обогаћују и да ученици имају могућност да кроз различите методе, облике рада и употребу разних дидактичких медија и средстава, стичу знања која ће касније моћи да примене у животу. Ипак, данас је потреба за функционалним знањима и практичним примерима у настави реална, те је нужно да стицање функционалних знања буде део праксе на свим наставним предметима а не тек периодична појава.

На основу свега наведеног, тим за самовредновање дајеследеће ***Предлоге*** за унапређење показатеља – ***Корелација и примена знања:***

* **Радити на даљем богаћењу наставног садржаја и рада на часу,**
* **Повезивати наставне садржаје са примерима из свакодневног живота,**
* **Уврстити у наставну праксу тематску наставу,**
* **Уврстити у наставну праксу пројектну наставу.**

***Рационализација и организација часа***

У складу са *Правилником о стандардима квалитета рада установе,* области ***Настава и учење***, на основу анализе чек листа и протокола за праћење и анализу наставног часа, стандард **2.5.** **Наставник ефикасно управља процесом учења на часу** је добро остварен стандард у настави. Анализом стања у погледу индикатора може се истаћи да:

- Наставници своје време на часу ефикасно користе у циљу преношења знања и вештина ученицима. Постоји јасна организација часа, која се у великом проценту поштује.

- Наставници имају јасан циљ часа и проверавају да ли су постигнути циљеви часа.

- Комуникација је више на релацији наставник-ученик, али се ученицима подједнако даје могућност да питају и да коментаришу на часу у вези са градивом које се учи. Наставници иницирају комуникацију и стварају услове да ученици активно учествују у раду.

- Употреба наставних средстава је успешна и правовремена.

- Утрошак личне енергије наставника на часовима је адекватан. Временска економичност часа је готово потпуно заступљена. Сви наставници на конструктиван начин успостављају и одржавају дисциплину у складу са договореним правилима.

На основу свих доказа закључујемо да је показатељ ***Рационализација и организација часа*** углавном остварен. Оцена нивоа остварености – **4**.

Наставници се у организацији часа руководе планираним циљевима и задацима. Наставне методе, облици рада и наставна средства усклађени су са циљевима часа, наставним садржајима и примерени су узрасно-развојним карактеристикама ученика. Рад се организује у складу са различитим способностима и склоностима ученика, водећи рачуна о њиховој оптерећености, брзини и начину рада. Рационално се користе време, простор, наставна средства и други ресурси.

Увек тежећи идеални дајемо ***Предлоге*** за унапређење квалитета овог показатеља **:**

* **Усмеравати више интеракцију међу ученицима и на релацији ученик-наставник,**
* **Чешће повратне информације о раду ученика,**
* **Наставити рад на што активнијем укључивању ученика у наставни процес.**

***Праћење напредовања ученика***

У упитнику који је био намењен наставницима, 8 тврдњи је било намењено сегменту-праћење и оцењивање ученика. Резултати говоре следеће:

* На тврдњу „*Оцењујем у складу са Правилником о оцењивању ученика у основној школи“,* **93,75%** наставника који су попуњавали упитник се слажу са тим, 3 наставника или **6,25**% се делимично слаже,
* Исти проценат наставника износи слагање са тврдњом *„Упознат/а сам са циљевима и сврхом формативног оцењивања“,*
* Наставници у пракси користе педагошке свеске и бележе податке о учењу и напредовању ученика. Сваки наставник је у складу са својим предметом и начином рада, развио одређене методе праћења напредовања ученика. Управо на тврдњу „*Редовно бележим податке о напредовању ученика*“ , **91,68%** наставника се слаже са тврдњом, док 8,33% истиче да се делимично слаже са тим,
* Када је у питању обавештавање ученика и давање повратне информације о раду и напредовању, **93,75%** наставника износи слагање са датим чињеницама, такође највећи проценат наставника износи и да родитеље редовно обавештава о раду, учењу и напредовању ученика (**89,58%),**
* **89,58%** наставника је на тврдњу „*Подстичем и учим ученике како да сами процене свој рад и напредак“* изнело слагање са њом, а **77,08%** наставника је изнело да пита ученике за мишљење приликом оцењивања, док се 1 наставник са тим не слаже, а 10 наставника се делимично слажу са датом тврдњом,
* **79,17%** наставника износи став да су развили потребне методе и технике за праћење напредовања ученика, 20,83% се делимично слаже са тим.

За процену показатеља ***Праћење напредовања ученика***, као доказ су коришћени и дневници васпитно-образовног рада (праћење стања у њима током школске године), педагошке свеске наставника, план и распоред писмених и контролних провера знања.

На основу прегледане документације закључујемо:

* Ученици су редовно било обавештени о динамици проверавања и оцењивања. Планом и распоредом писмених и контролних провера знања на огласним таблама ученика и на сајту школе, поштовао се Правилник о оцењивању ученика у основној школи и редовност обавештавања родитеља и ученика.
* Наставници су развили свој начин, систем и правила оцењивања и ученици су упознати са тим.
* Од метода и техника оцењивања највише су присутни: вредновање домаћег задатка, активности на часу, усмене и писмене провере знања, продукт рада ученика.
* Оцена се саопштава јавно сваком ученику. На стручним већима за области предмета, разматрани су критеријуми оцењивања који су усклађени међу колегама истих и сродних предмета.

На основу свега наведеног сматрамо да је показатељ ***Праћење напредовања ученика***у већој мери остварен те додељујемо оцену нивоа остварености – 3.

Оцењивање постигнућа ученика се обавља редовно и у континуитету, као резултат систематског праћења ученика. Оцењивање се обавља сагласно прописаном Правилнику о оцењивању ученика и утврђеним националним стандардима. О критеријуму оцењивања наставници се договарају на нивоу стручног и одељенског већа. Наставници примењују формативно и сумативно оцењивање и увиђају везу квалитета сопственог рада и оцена својих ученика.

У школи се поштује договорени начин информисања о постигнућима ученика са којим су упознати сви родитељи и ученици. Информисање је редовно, јасно и лако разумљиво. Ученици (и родитељи) од наставника добијају смернице за даље напредовање.

Иако овом показатељу додељујемо највишу оцену, сматрамо да увек има простора за унапређење па **предлажемо:**

* **Укључивање ученика у процес оцењивања кроз пружање могућности да изнесу своје мишљење и процене сопствени рад и напредак,**
* **Развијање инструмената за праћење и самоевалуацију напретка сваког ученика,**
* **Потребно је ученике правовремено и поступно обучавати да реално и објективно процењују своје знање и труд показан на часовима,**
* **На крају класификационих периода радити евалуацију са ученицима о раду на часовима, постигнућима, испитивању предлога ученика за побољшање квалитета рада на часу (усмено или путем анкета, упитника...),**
* **Потпунија и чешћа повратна информација ученицима о раду и напретку (у форми „где сам успешан/на, где могу да будем још бољи/ља, шта ми је потребно за напредак, како то да остварим).**

Упитник за наставнике је садржао и два питања отвореног типа. Испитаници нису показали претерану спремност да поделе своје мишљење са носиоцима анкете, јер у највећем броју случајева нису дали одговоре на питања отвореног типа (35 испитаника, осносно **53,84%** није дало одговор:

На питање „***Шта вам недостаје у наставном раду?***“- 11 испитаника или **17%** је одговарало да им у раду недостаје следеће:

* исправан рачунар, монитор, кабинет, штампач, папир за копирање, као и савременија наставна средства.
* Са друге стране, сматрано је и да недостаје више разумевања од Министарства просвете, да су одељења прекобројна те да се наставници не могу довољно посветити свим ученицима.
* Истакнуто је и да недостаје више времена за вежбање појединих наставних садржаја али и боља дисциплина.

 На питање „***Да ли постоји одређена област, подручје рада (ако постоји наведите која), где бисте волели да добијете више знања и информација са циљем унапређења вашег рада?“-*** наставници су истакли следеће области:

* Рад са ученицима који показују непожељне облике понашања,
* Начини решавања конфликтних ситуација и инцидената на часовима,
* Рад са децом са тешкоћама у развоју,
* Рад одељењских старешина са одељењем (наглашена потреба).

**Рад стручних већа за области предмета**

Анализом планова и записника стручних већа за области предмета, наставници редовно одржавају своје састанке и поштују динамику и план рада током радне године. По потреби се одржавају и додатни састанци. Теме које се обрађују на састанцима су у вези за унапређивањем наставе и бројним могућностима за пружање подршке ученицима и унапређивање рада и том сегменту. Анализом документације, наставници су имали следећу тематику на својим састанцима:

* Наставна средства-утврђивање потреба, стања и набавка,
* Пружање помоћи ученицима који имају тешкоће у развоју,
* Организација и реализација угледних часова,
* Усклађивање критеријума оцењивања,
* Процена остварености образовних стандарда,
* Учешће на конкурсима и такмичењима,
* Укључивање ученика у ванаставне активности,
* Равномерно распоређивање обавеза ученицима, динамика и начин оцењивања,
* Анализа неуспеха ученика и предлагање мера за побољшање, итд...

**Закључак**: Рад стручних већа за области предмета је на задовољавајућем нивоу, али пошто увек има места за унапређивање квалитета рада, дајемо следеће ***предлоге***  :

* **Размена добрих примера праксе и припрема за час међу колегама у стручном већу,**
* **Планирање, организација и заједничка реализација угледних часова,**
* **Повезивање са колегама из других стручних већа у циљу планирања и реализације тематског приступа у настави - у току једног класификационог периода организовати барем једну заједничку тему у одређеном трајању.**

**ЗАКЉУЧАК**

**На основу свега наведеног, расположивих доказа, резултата истраживања, закључује се следеће:**

|  |  |
| --- | --- |
| **Кључне снаге** | **Кључне слабости** |
| * Професионална стручност наставника,
* Опремљеност дидактичким и техничких средствима,
* Наставници отворени за сарадњу и промене,
* Оријентисаност на унапређивање квалитета рада,
* Размена знања и идеја међу наставницима,
* Отвореност ка променама у систему образовања и васпитања,
* Редовно праћење и међусобно обавештавање о свим променама и новинама у васпитно-образовном раду,

Слобода у схватањима и понашању ученика,* Часови се богате адекватним наставним средствима (комбинација традиционалних и модерних наставних средстава),
* Спремност наставника да припремају додатне материјале за ученике,
* Добра проходност ученика на даље школовање,
* Бројни успеси на такмичењима и награде за ученике и наставнике,
* Учионица на отвореном-адекватна употреба школског ванучионичког простора,
* Сарадња наставника и школе са другим школама и другим институцијама у локалној средини и ван ње.
 | **-**недовољно заступљена активна настава,-недовољно заступљено планирање у складу са специфичностима одељења, деце и њихових могућности, потреба и способности,-недовољно заступљен континуитет у оцењивању,-недостатак стручног усавршавања на теме које су везане за савремени начин рада и примену савремених метода и техника рада,- недовољно заступљена индивидуализација и диференцијација у настави,- прилагођавање садржаја и захтева ученицима-недовољно заступљено,-тематско планирање у настави,- велики број деце у одељењима, неравномерна рсподела времена и посвећености сваком ученику. |

**Доносимо следећу оцену: Опис нивоа остварености - ниво 3**

Област квалитета „Настава и учење“се налази на нивоу **3** у нашој школи, са више својих јаких страна и предности, него недостатака. Потребно је даље радити и унапређивати квалитет области у складу са свим стандардима и индикаторима.

**Ниво 3** представља једно реално стање и сагледавање области „Настава и учење“. Значајна и веома важна ствар су показатељи који говоре у прилог томе да **Настава и учење** као област има доста квалитета и да се редовно унапређује у складу са променама и потребама ученика, њихових могућности, интересовања и способности.